Munkanapló

Törökország

Készítette: Kmetty Patrik

2022. október 30 – november 19.

Hétfő:• Szokásos módon indult a napom. Reggeli után öltözés, aztán meló. Egész jó telt a meló, bár kicsit unalmas volt, mert nem nagyon volt munkánk. Pakolásztunk az összeszerelő részen, meg Fazunek segítettem krumpli szedőt összerakni. A földleverő részét raktuk össze. Utána futó szalagot raktuk össze. Lassan már kezdem megtanulni ezt a folyamatot. Már egyedül menne szerintem, de azért teljesen nem bízzák rám csak egyes dolgokat. Igazából más nem is történt a melóban vagy is annyi, hogy később értünk haza, mert a kis busz tökre ment. 1 órát késett a sofőr, így hát megszokottál később értünk haza. Nem is igazán voltunk a városban. Csak a kis öregnél cigit meg üdítőt vettem másnapra.

Kedd:• Szokásos módon reggeli, aztán meló. Folytattuk a futószalagot. Kajáig csináltuk.

Aztán mentem hegeszteni alvázat. Abból is krumpliszedő lesz. Egész kellemesen telt így

a napom. Nagyon semmi izgalmas nem történt. Délután pihenés volt, meg kicsit sétáltunk a

városban. A héten többször is itthon pihentünk meló után, már azért kicsit fáradtabbak

vagyunk, mint az első héten.

Szerda:• Nem voltam reggelizni. Ma nem igazán tudtam felkelni, aztán kimaradt ☹

Ebéd előtt már éhes is voltam. Egész nap az alvázakat hegesztettem. Nagyon élveztem, hogy egész nap tudtam hegeszteni. Közben a kollégákkal elhülyéskedtünk. Így szalad az idő, hamar vége lett a melónak. Haza jöttünk, majd gyors fürdés és mentünk a városba venni pár ruhát, parfümöt magamnak és Apunak, meg a bátyámnak. Találtam is egész jó áron. Vacsora után meg pihenés. Fáradt voltam már nagyon, azért mozgalmas napom volt.

Csütörtök:• Szokásosan indult a napom, krumpliszedőnek az oldalát hegesztettük össze, vagyis egyik kolléga összerakta, én meg lehegesztettem. Ebből az elemből összeraktunk 2 párat. Nagyjából csak ezeket csináltuk egész nap. Aztán délután itthon voltunk. Senki nem akart menni sehová csak kicsit medencéztünk. Az kimondottan jól esett. Kicsit hűvös volt a víz, felébresztett. Vacsora után meg pihenés volt.

Péntek:• Reggeli után öltözés és indulás. Elég nyugis nap volt a meló helyen. Sokat beszélgettem a munkatársakkal, meg beüzemeltük a krumpliszedő gépet. Jöttek megnézni valami emberek gondolom vásárlók lehettek. Minden jól ment a gépen. A futószalagok jól működtek vele.

Kaja után volt egy szabad óránk, mert elmentek templomba. Meló után pihenés, kaja után megbeszélés volt, egyben Tuncay szülinapját ünnepeltük.

Este bowlingoztunk.

Szombat:• free day volt, Sokat pihentünk az nap. 13:00 körül kimentünk

ebédelni egyet a megszokott helyre. Többször is jártunk ott. Tökre ízlett az

étel. Kaja után mentünk volna a bazárba, de zárva volt. Így nem tudunk bemenni oda, de visszafelé bementünk egy boltba. Tudtam venni Anyunak ajándékot. Aztán itthon pihentünk, aránylag sokat sétáltunk.

Vasárnap:• Reggelivel indult a napom. Egésznapos kirándulás volt. Egy kilátónál voltunk. Vettem hűtő mágneseket otthonra. Voltunk cserép edény festő műhelyben, ki lehet próbálni a cserépedény megformálását. Elég érdekes volt, Beni lelkesen kipróbálta.Tök vicces volt az egész. Megnéztük, hogy festik ki. Nagyon sok türelem kell hozzá. Kicsit meséltek a folyamatról, hogyan is lesz készen az egész. Körbe néztünk, bent lehet venni is dolgokat, csak viszonylag költséges volt. De végeztünk is és mentünk a föld alatti városba. Nagyon jó volt, szűkösek voltak a helyek, de nagyon érdekes volt

látni, hogy egykor odalent éltek emberek. Végére már kicsit nyomasztó volt lent, de azért jó volt ☺

Aztán mentünk valami hegy kialakulást megnézni, nagyon gyönyörűek voltak. Ramazán mesélt róluk hogyan is képződtek, lehet látni a szinteket. Készítettünk képeket. Mentünk utána szabadtéri múzeumba. Megnéztünk pár dolgot, templomot, meg ilyen malomszerűt, ahol lisztet készítettek nagy kő segítségével. Aztán kaja volt. Nagyon finom volt, utána meg mentünk a panorámát megnézni.

Aztán jöttünk haza, és azóta pihi.

Hétfő: Szokásos módon indult a napom. Reggeli után öltözés, aztán meló. Egész jó telt a meló. Egy új alvázat kezdtünk el. Délután pihenés volt, meg kicsit sétáltunk a

városban.

Kedd: felkeltünk, reggeliztünk és mentünk dolgozni. Nagyon jó nap. Kevés volt a munka így sokat teáztunk és beszélgettünk a munkásokkal. Szinte mindent tudunk már egymásról. Gyorsan eltelt a nap. Visszamentünk a szállodába és pihentünk.

Szerda: Reggeliztünk és munkába indultunk. Ugyanúgy telt a nap, ahogy az eddigiek. Este megint bowlingoztunk.

Csütörtök: felkeltünk reggeliztünk és elindultunk a munkahelyre. Dolgoztunk, majd 10-kor van teaszünet. Tudtuk, hogy ez az utolsó munkanapunk. Ma már többet beszélgettünk, mint dolgoztunk. A dolgozók is nagyon szomorúak voltak, hogy többet nem jövünk. Kicseréltük ajándékainkat, és visszamentünk a hotelbe.

Pénteken tovább aludtunk. Délelőtt fociztunk egy kínai, török vegyes csapattal. Délután ajándékokat és oklevelet kaptunk Tuncaytól. Megbeszéltük a három hét tapasztalatait, eseményeit.

Este török night show-n vettünk részt. nagyon ügyesek voltak a táncosok. A végén mi is táncoltunk.

Szombaton korán reggeliztünk. Busszal vittek a kayseri repülőtérre, ahonnan Pegasus légitársasággal utaztunk haza. Jó három hét volt.